CELEX: 62017TN0727
Language: el
Date: 2017-10-26 00:00:00
Title: Υπόθεση T-727/17: Προσφυγή της 26ης Οκτωβρίου 2017 — PP κ.λπ. κατά ΕΥΕΔ

22.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/45
            
         Προσφυγή της 26ης Οκτωβρίου 2017 — PP κ.λπ. κατά ΕΥΕΔ
   (Υπόθεση T-727/17)
   (2018/C 022/61)
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: PP, PQ και UQ (εκπρόσωπος: N. de Montigny, δικηγόρος)
   
      Καθής: Ευρωπαϊκή Υπηρεσία Εξωτερικής Δράσης
   
      Αιτήματα
   
   Οι προσφεύγοντες ζητούν από το Γενικό Δικαστήριο:
   
               —
            
            
               να κρίνει και να ακυρώσει,
               
                           —
                        
                        
                           τα φύλλα υπολογισμού της 3ης Φεβρουαρίου, της 6ης Φεβρουαρίου και της 20ής Μαρτίου 2017 των προσφευγόντων, που τους διαβιβάστηκαν μέσω ηλεκτρονικού ταχυδρομείου από τη διεύθυνση ανθρωπίνων πόρων της ΕΥΕΔ καθώς και, εφόσον είναι αναγκαίο, τις καταστάσεις μισθοδοσίας μέσω των οποίων χορηγήθηκε η καταβολή του σχολικού επιδόματος για τα τέκνα τους·
                        
                     
                           —
                        
                        
                           και, τέλος, εφόσον είναι αναγκαίο, τη μέσω ηλεκτρονικού ταχυδρομείου απόφαση της ΑΔΑ, της 15ης Δεκεμβρίου 2016, η οποία τους γνωστοποιούσε:
                           
                                       —
                                    
                                    
                                       ότι το αίτημα επιστροφής των διδάκτρων πέραν του ανώτατου ορίου για το σχολικό επίδομα τύπου Β για το σχολικό έτος 2016/2017 έγινε δεκτό, και
                                    
                                 
                                       —
                                    
                                    
                                       ότι κάθε ποσό πέραν του ανώτατου ορίου δεν είναι δυνατό σε κάθε περίπτωση να υπερβαίνει τις 9 704,16 ευρώ·
                                    
                                 
                     
         
               —
            
            
               να καταδικάσει την καθής στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής τους, οι προσφεύγοντες προβάλλουν δύο λόγους.
   
               1.
            
            
               Ο πρώτος λόγος αντλείται από ένσταση ελλείψεως νομιμότητας, καθόσον η απόφαση της καθής να καθορίσει το ανώτατο όριο για το ποσό επιστροφής των διδάκτρων πέραν του καταστατικού ανώτατου ορίου, η οποία προσβάλλεται εν προκειμένω, καθώς και το υπηρεσιακό σημείωμα της 15ης Απριλίου 2016, στο οποίο στηρίζεται και καθόσον οι κατευθυντήριες γραμμές παραβιάζουν τον Κανονισμό Υπηρεσιακής Κατάστασης (ΚΥΚ) των υπαλλήλων της Ευρωπαϊκής Ένωσης και το παράρτημά του X.
            
         
               2.
            
            
               Ο δεύτερος λόγος αντλείται από έλλειψη νομιμότητας της ατομικής αποφάσεως για τις ακόλουθες αιτιάσεις:
               
                           —
                        
                        
                           παραβίαση των αρχών της προφυλάξεως, της δικαιολογημένης εμπιστοσύνης, της ασφάλειας δικαίου και της αρχής της χρηστής διοικήσεως καθώς και προσβολή των κεκτημένων δικαιωμάτων των προσφευγόντων·
                        
                     
                           —
                        
                        
                           προσβολή του δικαιώματος στον οικογενειακό βίο και του δικαιώματος στην εκπαίδευση·
                        
                     
                           —
                        
                        
                           παραβίαση των αρχών της ίσης μεταχειρίσεως και της απαγορεύσεως των διακρίσεων·
                        
                     
                           —
                        
                        
                           παράλειψη σταθμίσεως των συμφερόντων και μη τήρηση της αρχής της αναλογικότητας.